
Ma'asyiral Muslimin rahimakumullah, 

Ngawiti khutbah ied wonten enjang ingkang kebak berkah meniko, kawulo 
wasiat khususipun dateng badan kulo piyambak supados tansah ningkataken 
ketagwaan dumateng gusti Alloh subhanahu wa ta'ala, kapan kemawon lan 
ingdalem pundi kemawon, ugi ingdalem kados pundi kemawon kanti 
nindaaken kewajiban lan nebihi awisan-awisanipun gusti Alloh subhanahu wa 
ta'ala. 


Ma'asyiral Muslimin rahimakumullah, 

Dinten riyadin meniko sejatosipun dinten ingkang dipun rayaaken deneng 
kawulo sak sampunipun nindaaken pinten-pinten ketaatan dateng Alloh 
subhanahu wa ta'ala. Idul fitri sejatosipun kagem tiyang-tiyang ingkang sampun 
ninndaaken ibadah siyam kanti sak estu lan ibadah lintunipun ingdalem wulan 
romadhon. Semanten ugi riyadin idul adha, sejatosipun kagem tiyang-tiyang 


ingkang sampun nindaaken rukun haji ingkang paling utami inggih puniko 
wukuf ingdalem Arofah, utawi tiyang-tiyang ingkang kanti sak estu nindaaken 
ketaatan lan ibadah ingdalem sedoso dinten awal saking wulan dzul Hijjah. 
Tiyang-tiyang menikolah ingkang sejatosipun kagungan dinten riyadin. Dene 
kagem tiyang-tiyang ingkang mboten ngawiti dinten riyadin kekalih meniko 
kanti ketaatan Ian ibadah, lajeng menopo ingkang dipun rayaaken? 


Hadirin jama'ah shalat idul adha rahimakumullah, 

Dinten riyadin sejatosipun mboten kabungahan sebagian tiyang kemawon. 
Kedahipun sedoyo ngrahosaken kabungahan. Kranten dinten riyadin meniko 
sejatosipun dinten riyadinipun sedoyo umat Islam. Dinten riyadin puniko dinten 
kabungahan kagem sedoyo umat Islam sak ngalam dunya, dinten riyadin dinten 
kebungahan bersama. 

Zakat fitrah ingkang ngiringi riyadin idul fitri lan ibadah gurban ingkang ngiringi 
idul adha meniko bukti bilih agami Islam mrintahaken supados dinten riyadin 
saged nuwuhaken (nglahiraken) kabungahan sesarengan. Tiyang ingkang 
mampu bayar zakat fitrah maringaken zakatipun dateng fakir miskin. Semanten 
ugi tiyang ingkang mampu berkurban, piyambaipun marongaken daging hewan 
gurban dateng tiyang ingkang mboten mampu. Ngantos-ngantos sebagian 
saking tiyang kolowau mungkin ngrahosaken rasanipun daging namung 
setahun sepindah. Kanti mekaten kabungahan saget roto, sahinggo saged 
dipun rahosaken deneng umat Islam sak katah-ipun. 

Zakat lan daging gurban meniko perkawis ingkang sak mestinipun tansah 
ngiringi moment dinten riyadin. Hakikatipun dinten riyadin inggih puniko 
kebungahan sesarengan, kasih sayang, lan andum dateng sesami manungso. 


Hadirin rahimakumullah, 

Kagem upaya supados dinten riyadin saged dados kebungahan sareng-sareng, 
prayoginipun kito menyambut dinten riyadin kanti nyiapaken badan kito 
piyambak kagem berbagi kaliyan lintunipun. Ngadepi dinten riyadin kito 
siapaken sabiyantu dateng sesami, ngringanaken beban sederek-sederek kito 
ingkang wmbetahaken lan ngilangaken keprihatinan sederek kanti 
nyumbangaken sebagian harta benda kito. Menawi dereng mampu, saged 
kanti ucapan ingkang sae ingkang saged menghibur manah sederek kito kolo 
wau. Ugi saged kaliyan tutur sapa ingkang tulus soho ndungaaken kesahenan 
dateng sederek-sederek kolo wau. 


Nalikanipun kito kempal kaliyan tiyang sepah kito, anak-anak kito, konco-konco 
kito ingkang kito tresnani dalam rangka menyambut dinten riyadin, samiyo 
emut bilih taksih katah anak-anak yatim ingkang mboten sempat ngrahosaken 
kasih sayang saking tiyang sepahipun. Taksih katah poro rondo ingkang kerjo 
membanting tulang kagem nafkahi putra-putrinipun. Sami mangertosi bilih 
katah ing pundi-pundi panggenan tiyang-tiyang kasebat kelangan pekejaan 
ingdalem musim pandemi meniko. Katah ugi ingkang rekaos pados nafkah 
ingdalem musim pandemi meniko ingkang ngatos sak meniko dereng normal. 
Paling mboten kito kentunaken doa kagem tiyang-tiyang kolo wau ingdalem 
dinten ingkang kebak berkah meniko, ingdalem dinten ingkang kedahipun sami 
bergembira, tiyang-tiyang kolo wau menahan prihatin lan ngrahosaken 
awratipun gesang igkang sarwo kacupetan. Kito selipaken dungo kagem 
tiyang-tiyang kolo wau ingdalem kebungahan kito. 


Ma'asyiral Muslimin rahimakumullah, 

Kito hadiraken ing manah kito bilih nalikanipun kito paring bantuan utawi 
ndungaaken tiyang sanes, meniko sejatosipun kito nglampahi kesahenan 
kagem kito piyambak, monggo kito renungaken arti saking dawuhipun gusti 
Alloh wonten ayat meniko: 


(V AN pad an) Em Sa | Panai 
Artosipun: nalikane siro nglakoni kabecikan, sejatine siro nglakoni kabecikan 
kanggo siro dewe. (OS al-Isra': 7) 

Artosipun: lan opo wae kang siro infakaken ing dalane Alloh, mongko salina 
ganjarane kanggo siro dewe, lan siro ojo berinfak kejobo krono golek ridhane 
gusti Alloh. Lan opo wae kang siro infakaken yekti siro bakal diparingi ganjaran 
kanti penuh Ian siro kabeh ora bakal den aniyoyo. (OS al-Bagarah: 272) 

Kito hadiraken ugi ing manah menopo ingkang sampun kadawuhaken deneng 
jujungan kito nabi agung Muhaammad shallallahu “alaihi wa sallam: 

Artosipun: sing sopo wonge gawe kajembaran marang sedulure mukmin ing 
dunyo, mongko gusti Alloh bakal paring kajembaran marang deweke saking 
karupekan ingdalem dino kiamat, lan sing sopo wonge gampangaken marang 
wongkan karupekan mongko gusti Alloh bakal gampangaken deweke ingdalem 
dunyo lan akhirat, lan sing sopo wonge nutupi aib sedulure kang muslim, 
mongko gusti Alloh bakal nutupi aib wong mau ingdalem dunyo lan akherat, 
gusti Alloh bakal nulung marang kawulo selagine deweke gelem tetulung 
marang sak padane. ” (HR Muslim). 


Ma'asyiral Muslimin rahimakunmullah, 

Dumateng tiyang-tiyang ingkang terdampak covid-19 utawi ingkang ngalami 
masa-masa sulit ingdalem gesangipun dipun sebabaken macem-macem 
masalah, kito aturaken bilih ingkang dipun alami mboten sebanding kaliyan 
ingkang dipun alami nabi Ibrahim Ian keluarganipun. 


Hadirin rahimakumullah, 

Wekdal kadamel ngrantos ingkang sanget laminipun ngantos yuswo 86 tahun, 
nabi Ibrahim “alaihis salam nembe dipun paringi momongan ingkang akhiripun 
dipun paringi asmo Isma'il. Sak sampunipun putro kinasih tumbuh dados 
remaja, gusti Alloh merintahaken dateng nabi Ibrahim supados nyembelih 
putro ingkang sanget dipun tresnani Ian dipun ajeng-ajeng meniko. 

Lajeng nopo sikap saking nabiyulloh Ibrahim lan Isma'il nampi perintah 
kasebat? Kanti miderek dawuh sarono ilkhlas nabi Ibrahim nindaaken perintah 
meniko tanpo wonten kemamangan, ingkang putro ugi menyambut printah 
meniko sarono pasrah ingkang total kanti mboten wonten protes babar 
pindah. Subhanalooh.... setunggalipun potret keluarga shalih ingkang langkung 
ngutamaaken Alloh katimbang lintunipun. Bapak soho anak saling sabiyantu 
nyemangati kagem nindaaken pritahipun Alloh. Rembakan antawisipun bapak 
lan anak kolo wau terekam wonten setungalipun ayat al gur' an: 

Artosipun: ... nabi Ibrahim dawuh: “duh putraku, sejatine aku Nari ingdalem 
ngimpi yen aku nyembelih sliramu, mongko pikirno opo kang dadi panemumu” 
(OS ash-Shaffat: 102) 


Kados ingkang kito mangertosi sesarengan bilih ngimpinipun poro nabi meniko 
minongko wahyu saking Alloh, dene dawuhipun nabi Ibrahim dateng 
putranipun arupi “mongko pikirno opo kang dadi panemumu” meniko sanes 

penyuwunan pendapat dateng putranipun magepokan perintahipun gusti Alloh 
kasebat dipun leksanaaken menopo mboten, ugi sanes kemamangan saking 
nabi Ibrahim. Nabi Ibrahim namung pingin mangertosi kemantepan manah 
saking putranipun ingdalem nampi perintah saking gusti Alloh subhanahu 
wata ala. 

Lajeng kanti kemanteban lan keteguhan hati, nabi Isma'il paring jawaban kanti 
jawaban ingkang nedahaken kecintaanipun dateng Alloh ngungkuli 
kecintaanipun dateng badanipun piyambak, wonten al guran dipun 
dawuhaken: 


(WOL Agya) Sapa! Ga IL AE OI Giei AE Jas ea GE 
Artosipun: “Isma'il paring wangsulan: “duh Bopo... kulo aturi nindaaken 
menopo ingkang dipun perintahaken dateng panjenengan, insya Aloh 
panjenengan bade mangih kulo kalebet golonganipun tiyang ingkang sabar”. 
(OS ash-Shaffat: 102) 


Jawaban saking Isma'il ingkang dipun sertai kalimat “insya Alloh” nedahaken 
keyakinan ingkang kandel bilih sedoyo perkawis kedadosan atas kersanipun 
Alloh, menopo kemawon ingkang dipu kersaaken Alloh mesti kedadosanipun. 
Lan nopo mawon ingkang mboten dipun kersaaken Alloh mesti mboten 
kedadosan. 


Ma'asyiral Muslimin rahimakumullah, 

Demi mirengaken jawaban saking ingkang putro kinasih, lajeng nabi Ibrahim 
ngambungi putranipun kanti kasih sayang ugi kanti tangis ingkang mboten 
saged dipun bendung, lajeng panjenenganipun paring dawuh: 

Artosipusn: “siro iku sak apik-apike wongkang nulung marang ingsun kanggo 
nindaaken perintahe Alloh, duh anakku....” 


Nabi Ibrahim lajeng milai ngobahaken lading dateng gulunipun nabi Ismail. 
Ananging lading kasebat mboten natoni babar pindah dateng nabi Ismail. 
Perkawis meniko dipun sebabaken ingkang nitahaken samukawis inggih puniko 
Alloh subhanahu wa ta'ala. Lading meniko namung sarono kagem nugel, 
ananging ingkang ndamel tugel meniko mboten wonten malih kejawi Alloh 
ta ala. Sebab meniko mboten saged nyiptaaken akibat, antawisipun sebab lan 
akibat meniko sedoyo kekalihipun dipun ciptaaken dening Alloh ta ala. 

Hadirin yang berbahagia, 

Berkat tagwa, sabar lan tawakal sarto ketundukan total ingkang dipun 
tedahaken nabi Ibrahim lan Ismail, lajeng gusti Alloh maringi jalan keluar inggih 
meniko ganti Isma'il kaliyan mendo jaler ingkang ageng werninipun putih 
igkang dipun beto malaikat Jibril saking suwargo. Gusti Alloh paring dawuh: 

Artosipun: sak temene iki bener-bener ujian kang nyoto, lan ingsun tebus Ismail 
kanti sawijineng belehan kang agung” (OS ash-Shaffat: 106-107) 


Ma'asyiral Muslimin rahimakumullah, 

Monggo kito galih sesarengan, ingdalem pacoban pandemi covid19 Ian 
katahipun problem, monggo kito sami meneladani nopo ingkang sampun dipun 
contohaken nabi Ibrahim lan Isma'il nalikanipun dipun uji dening Alloh ingkang 
awrat kados mekaten. 

Berkat ketagwaan, sabar, tawakal lan manah ingkang teguh ingdalem 
nindaaken printahipun gusti Aloh sarto ketundukan igkang totalitas, nabi 
Ibrahim lan Ismail akhiripun pikantuk jalan keluar Ian pitulungan saking Alloh 
subhanahu wa ta'ala 

Kito kedah yakin bilih ingdalem karupekan mesti wonten kegampangan, 
menawi kito purun sabar. Kito kedah yakin bilih ingdalem saben-saben musibah 
mesti wonten hikmahipun, menawi kito purun tawakal. Kito kedah yakin bilih 
setiap masalah mesti dipun panggihaken jalan keluar, menawi kito purun 
bertagwa. Lan kito kedah yakin bilih saben-saben kesusahan mesti wonten 
kebunghanipun, menawi kito saged tunduk total dateng Alooh subhanahu wa 
ta'ala 


Ma'asyiral Muslimin rahimakumullah, 
Akhiripun kito nyenyuwun sesarengan, mugi-mugi gebusti Alloh nebihaken 
negari kito khususipun lan negari umat islam umumipun saking sedoyo 
bala sibah, wabah, melambung ipun harga, kemungkaran, lan sedoyo kesulitan 
ugi kesusahan. Amin Ya Rabbal “alamin 

